Qeyd edək ki, əvvəllər Əlcəzairin “JSM Çeraqa” və “CR Belouizdad” komandalarında forma geyinən İslam Slimani 2013-cü ildə Portuqaliyanın “Sportinq” klubuna transfer olunub və üç il ərzində 82 oyunda 48 qol vurub. İ.Slimani 2016-cı ildə 28 milyon funt-sterlinq müqabilində “Sportinq”dən İngiltərənin “Lester Siti” komandasına keçib. Ötən mövsümün yanvarından “Nyukasl Yunayted”ın heyətində icarə əsasında oynamağa başlayan S.Slimani İngiltərə Premyer Liqasında 39 matçda 8 qolla yadda qalıb. O, Əlcəzair millisinin heyətində forma geydiyi 58 oyunda rəqib qapılarından 27 top keçirməyi bacarıb. Ümumiyyətlə, karyerası boyunca 244 matçda 99 qol vuran İslam Slimani 28 məhsuldar ötürmə verib.